เรื่องร้องเรียน: บริเวณหน้าปากซอย 4 ล่าง มีการทำผนังกั้นจุดทิ้งขยะ ซึ่งบดบังทัศนวิสัยการมองเห็นของผู้ขับขี่รถยนต์เมื่อต้องเลี้ยวออกจากซอย โดยเฉพาะเมื่อต้องเลี้ยวขวานั้นผนังกั้นทำให้ไม่สามารถมองรถยนต์ที่ขับขี่สวนทางมาได้ อาจจะทำให้เกิดอุบัติเหตุได้
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง มอบหมายเจ้าหน้าที่สายตรวจชุด 253 ลงพื้นที่ตรวจสอบเหตุร้องเรียน กรณีพบการทำผนังกั้นจุดทิ้งขยะ ซึ่งทำให้บดบังทัศนวิสัยการมองเห็นของผู้ขับขี่รถยนต์และรถจักรยานยนต์ บริเวณต้นซอย 4 ล่าง (ชุมชนวัดพลมานีย์ฝั่งล่าง) ถนนประชาพัฒนา แขวงทับยาว ในการนี้ได้มีการแก้ไขโดยการตัดผนังกั้นให้ความสูงเสมอถังขยะ ตามความประสงค์ของผู้ร้องแล้ว
ความเห็นของผู้แจ้ง: ขอบคุณเจ้าหน้าที่ที่เกี่ยวข้องทุกท่านที่เร่งดำเนินการช่วยเหลือประชาชน และเห็นความสำคัญทุกปัญหาที่เกิดขึ้น โดยเร่งจัดการช่วยเหลือแก้ไขปัญหาให้บรรเทาลงได้  ขอบคุณค่ะ
พื้นที่: แขวงทับยาว เขตลาดกระบัง กรุงเทพมหานคร